Document ID: /roh_data/filtered/fineweb-2-filterrobots_roh.jsonl.gz/48193

La vischnanca da Tavau vul far vinavant cun il project per spustar la staziun da la viafier, quai però senza il tunnel che custass milliuns. Quai ha decis gievgia il Grosser Landrat en sia sesida ed uschia refusà ina part d'in postulat dals Verdliberals.
Decisiun atun 2023
Ils custs per la duas variantas cun tunnel avessan muntà a radund 150 respectiv 107 milliuns francs. Sco proxim vul la vischnanca ussa scriver ora il favrer la concurrenza d'ideas. La decisiun duai crudar l'atun, ed il 2023 duai lura il suveran decider davart il project da generaziuns.
Meglier plaz per peduns e traffic
Da spustar la staziun da la viafier purtass differents avantatgs. Tranter auter circulass il traffic meglier, e Tavau Vitg e Tavau Plaz creschissan ensemen pli ferm. Vinavant duai la staziun en ils proxims onns insumma vegnir sanada ed adattada als basegns da persunas cun impediments.